**Հայտարարություն**

**«Առևտրի խթանման և որակի ենթակառուցվածքի» ծրագիր**

**Վարկ թիվ 8390-ԱՄ**

ՀՀ ֆինանսների նախարարության ծրագրերի իրականացման վարչությունը հայտնում է, որ Համաշխարհային բանկի **«Առևտրի խթանման և որակի ենթակառուցվածքի»** թիվ 8390-ԱՄ վարկային ծրագրի շրջանակում **«Բնապահպանական և սոցիալական խորհրդատու» թիվ TPQI-C-4.1.10** առաջադրանքըիրականացնելու նպատակով հայտարարվում է անհատ խորհրդատուի ընտրության մրցույթ:

Այս առաջադրանքի նպատակն է ապահովել և պատասխանատու լինել Ծրագրի իրականացման հետ կապված բնապահպանական և սոցիալական բոլոր հարցերի համար:

Ընտրված Խորհրդատուն պետք է իրականացնի հետևյալ առաջադրանքները.

* Վերանայի Բնապահպանական և սոցիալական կառավարման շրջանակը /ԲՍԿՇ/ և Ծրագրի գործառնական ձեռնարկը /ԾԳՁ/` հաշվի առնելով Ծրագրի ընթացիկ գործողությունները և ինստիտուցիոնալ պայմանավորվածությունները:
* Իրականացնի բնապահպանական և սոցիալական սքրինինգ և անհատական ներդրումների դասակարգում Ծրագրի շրջանակներում կառուցվող, վերակառուցվող կամ վերանորոգվող յուրաքանչյուր շենքի համար` հիմք ընդունելով նախագծա-նախահաշվային փաստաթղթերիը:
* Գնահատի Ծրագրի բոլոր միջոցառումների պոտենցիալ բնապահպանական և սոցիալական ազդեցությունները, տրամադրի խորհուրդ-առաջարկներ` բացասական ազդեցությունները հնարավորինս նվազեցնելու նպատակով նախագծերի ճշգրտման համար և որոշի թե ինչ միջոցառումներ են անհրաժեշտ բացասական բնապահպանական և սոցիալական ազդեցությունները մեղմելու նպատակով:
* Բացահայտված հավանական ազեցությունների և մեղմացման միջոցառումների հիման վրա յուրաքանչյուր ներդրման համար նախագծող ընկերությունների հետ սերտ համագործակցության միջոցով մշակի իրականացման վայրի սպեցիֆիկ Բնապահպանական և սոցիալական կառավարման պլանը /ԲՍԿՊ/ և ներկայացնի ամսական դաշտային բնապահպանական և սոցիալական մոնիտորինգի հաշվետվությունները:
* Ծրագրի շրջանակներում իրականացնի անհատական ներդրումների բնապահպանական սքրինինգ և, անհրաժեշտության դեպքում, ազգային օրենսդրությամբ սահմանված կարգով անցկացնի առաջարկվող միջոցառումների Շրջակա միջավայրի վրա ազդեցության գնահատում (ՇՄԱԳ):
* Մշակի Տարաբնակեցման գործողությունների պլան /ՏԳՊ/ կամ ՏԳՊ-ի մշակման հարցում աջակցություն տրամադրի, եթե ֆինանսավորման միջոցառումներից որևիցե մեկը ներառում է տեղափոխում, հողի ձեռք բերում կամ հակառակ ազդեցություն Ծրագրի ազդակիր անձանց կենսակերպի վրա` ՏՔՇ-ում բերված ցուցումների համաձայն:
* Երաշխիքների քաղաքականություններին և Ծրագրի երաշխիքային փաստաթղթերին (ԲՍԿՇ, ԲՍԿՊ և ՏՔՇ) համապատասխանության մոնիթորինգ իրականացնի Ծրագրի բոլոր միջոցառումների համար:
* ԲՍԿՊ-ների, ՏԳՊ-ների և/կամ ազգային բնապահպանական օրենսդրության խախտումների բացահայտման դեպքում, գրանցի դեպքը և ներկայացնի Գործատուին` ուղղիչ միջոցառումների ժամանակացույցով հանդերձ:
* Համակարգված ձևով արձանագրի և պահպանի աշխատանքների բնապահպանական և սոցիալական վերահսկման գրառումները /ներառյալ առողջության և անվտանգության ասպեկտները/:
* Մշակի և Պայմանագրի փակման օրվանից հետո 5 աշխատանքային օրվա ընթացքում Գործատուին ներկայացնի Աշխատանքների իրականացման ավարտված յուրաքանչյուր պայմանագրի` բնապահպանական պահանջներին համապատասխանության մասին Վերջնական հաշվետվությունը:
* Ուսումնասիրի և սքրինինգի ենթարկի Ծրագրի շրջանակներում ֆինանսավորման ենթակա դրամաշնորհային հայտերը և բնապահպանական և/կամ սոցիալական տեսակետից անընդունելի առաջարկները ֆիլտրի և այլն:

Ծառայությունները նախատեսվում է իրականացնել 2019թ. դեկտեմբերից՝ սկզբնական մեկ տարի ժամկետով:

**Խորհրդատուն պետք է բավարարի որակավորման հետևյալ չափանիշներին.**

Խորհրդատուն պետք է ունենա՝

* գիտական աստիճան բնապահպանական գիտությունների, բնական պաշարների կառավարման, սոցիալական գիտությունների, հանրային քաղաքականության, կամ համարժեք ոլորտում,
* առնվազն 5 տարվա աշխատանքային փորձ համապատասխան ոլորտում,
* խորհրդատվական և հետազոտական աշխատանք իրականացնելու ապացուցելի փորձ,
* ազգային բնապահպանական օրենսդրության լավ իմացություն,
* գերազանց կազմակերպչական և հաղորդակցության հմտություններ,
* հայերենի և անգլերենի լավ իմացություն, այդ թվում նաև հաշվետվություններ գրելու հմտություններ,
* Գիտելիք և աշխատանքի փորձ միջազգային ֆինանսավորող կազմակերպությունների (ՄՖԿ) հետ բնապահպանական և սոցիալական քաղաքականության շրջանակներում,
* Գերազանց համակարգչային գիտելիքներ:

Վերը շարադրված պահանջներին համապատասխանող անհատ խորհրդատուները կարող են մինչեւ **սույն թվականի հոկտեմբերի 22-ը** ներկայացնել հետաքրքրվածության հայտեր անհրաժեշտ տեղեկություններով (տեղեկատվություն կրթության, ընդհանուր աշխատանքային փորձի, այդ թվում նմանատիպ ծրագրերի իրականացման փորձի վերաբերյալ) ստորեւ նշված հասցեով:

Հետաքրքրվածության հայտերը կարող են ներկայացվել նաեւ էլեկտրոնային փոստով:

ՀՀ Ֆինանսների նախարարության

ծրագրերի իրականացման վարչության պետի պարտականությունները ժամանակավորապես կատարող պարոն Վարդան Հարությունյանին

Երեւան 0010, Հանրապետության հրապարակ, Կառավարական տուն 1

ՀՀ ֆինանսների նախարարություն, թիվ 311 սենյակ

Հեռախոսներ. (374 11) 910 590

Էլ. փոստ. Secretariat1@minfin.am